KIRJALLINEN KYSYMYS P-1673/03 esittäjä(t): Avril Doyle (PPE-DE) komissiolle. Hevoseläinten siirto ja tunnistaminen.



Virallinen lehti nro 011 E , 15/01/2004 s. 0213 - 0213



KIRJALLINEN KYSYMYS P-1673/03 esittäjä(t): Avril Doyle (PPE-DE) komissiolle (13. toukokuuta 2003) Aihe: Hevoseläinten siirto ja tunnistaminen Huhtikuun 15. päivänä 2003 annetun, kirjallista kysymystäni P-0781/03(1) koskevan vastauksen takia haluaisin kysyä, voisiko komissio - ilmoittaa, aiotaanko hevoseläinten siirtoa koskevaa tutkimusta jatkaa myöhemmin ja jos aiotaan, milloin? - selventää, viitataanko vastauksessa johonkin erityiseen tavoitteena olevaan päivämäärään, toisin sanoen kuukauteen tai vuoteen, kun siinä todetaan, että sekä Irlannin että Yhdistyneen kuningaskunnan lainsäädännössä jalostukseen ja kasvatukseen tarkoitettujen hevosten tunnistamisessa on edistytty hyvin, mutta sitä ei ole vielä saatettu loppuun? - ilmoittaa, onko sillä suunnitelmia arvioida uudelleen edistystä, joka koskee hevoseläinten yleistä tunnistamisnumeroa (UENL), joka voisi mahdollisesti olla keino hoitaa tunnistaminen yhdessä passien kanssa? (1) EUVL C 242 E, 9.10.2003, s. 176. David Byrnen komission puolesta antama vastaus (19. kesäkuuta 2003) Arvoisan parlamentin jäsenen esittämän kysymyksen yhteydessä komissio haluaa mainita jäsen Doylen esittämään kirjalliseen kysymykseen P-0781/03(1) antamansa vastauksen jälkitoimet. Sitä, ovatko Irlanti ja Yhdistynyt kuningaskunta panneet täytäntöön päätöksen 2000/68/EY(2) voidaan arvioida vasta vuonna 2004, sillä elintarvike- ja eläinlääkintävirasto on jo vahvistanut eläinlääkärintarkastusten ensisijaiset tavoitteet vuodelle 2003, mukaan lukien kolmansista maista teurastettaviksi tuotujen hevosten terveyttä ja hyvinvointia koskevat edellytykset. Yhdistyneen kuningaskunnan hallitus on ilmoittanut, että 31. joulukuuta 2003 alkaen kaikilla hevoseläimillä on oltava passi. Toimivaltaiset viranomaiset laativat parhaillaan lainsäädäntöä direktiivin soveltamiseksi, ja tällä hetkellä aikataulussa on pysytty. Pohjois-Irlannissa, Skotlannissa ja Walesissa laaditaan vastaavanlaista lainsäädäntöä. Tässä vaiheessa ei tosin ole selvää, pysytäänkö siellä aikataulussa. Irlannin maatalous- ja elintarvikeministeriö on ilmoittanut komissiolle saattaneensa päätökseen kuulemismenettelyn, jota se on käynyt eri osapuolten kanssa sellaisten hevosten rekisteröimisestä, joita ei ole sisällytetty nykyisiin hyväksyttyihin kantakirjoihin. Ymmärtääksemme uudet järjestelyt otetaan käyttöön muutaman kuukauden kuluessa. Komissio tekee jatkuvasti työtä hevoseläinten yleisen tunnistamisnumeron (UENL) ottamiseksi käyttöön eläinten tunnistamisessa. Asiantuntijoiden kanssa on keskusteltu alustavasti komission hankkeesta, joka koskee päätöksen 2000/68/EY tarkistamista. Lisää keskusteluja kuitenkin tarvitaan, erityisesti hyväksyttyjen kasvattajajärjestöjen rajat ylittävästä toiminnasta sekä UELN-järjestelmän yhteensopivuudesta tiettyjen kasvattajajärjestöjen perustaman tunnistamisjärjestelmän kanssa. (1) EUVL C 242 E, 9.10.2003, s. 176. (2) Komission päätös 2000/68/EY, tehty 22 päivänä joulukuuta 1999, komission päätöksen 93/623/ETY muuttamisesta sekä jalostukseen ja tuotantoon tarkoitettujen hevoseläinten tunnistamisesta, EYVL L 23, 28.1.2000.